Priprema, 2. razred, Priroda i društvo

Motivacijska tema: Svijet oko mene

Nastavna jedinica: Jesen – izvanučionična nastava

Odgojno - obrazovni ishodi: PID OŠ A.2.1. Učenik uspoređuje organiziranost u prirodi i objašnjava važnost organiziranosti. (Povezuje vremenske pojave s godišnjim dobima.)

PID OŠ B.2.2. Učenik zaključuje o promjenama u prirodi koje se događaju tijekom godišnjih doba. (Prepoznaje promjene u prirodi unutar godišnjega doba: uspoređuje duljinu dana i noći, početak i kraj određenoga godišnjeg doba, promjene u životu biljaka i životinja i rad ljudi.)

PID OŠ A.B.C.D.2.1. Učenik uz usmjeravanje opisuje i predstavlja rezultate promatranja prirode, prirodnih ili društvenih pojava u neposrednome okružju i koristi se različitim izvorima informacija. (Opaža i opisuje svijet oko sebe služeći se svojim osjetilima.)

Odgojno-obrazovna očekivanja međupredmetnih tema i suodnosi s ostalim predmetima:

odr A.1.2. Opisuje raznolikost u prirodi i razlike među ljudima.

odr C.1.1. Identificira primjere dobroga odnosa prema prirodi.

uku C.1.2. Učenik iskazuje pozitivna i visoka očekivanja i vjeruje u svoj uspjeh u učenju.

Tijek nastavnog sata:

|  |  |
| --- | --- |
| AKTIVNOST | OPIS AKTIVNOSTI |
| Izlazak u školski park |  |
| Igra skrivača | Učenici se sakrivaju iza grmova i stabala u parku. Nakon odigrane igre učenici određuju pripadaju li listopadnim ili vazdazelenim stablima.  |
| Grljenje stabala | Učenici sakupljaju lišće ili grančice različitih vrsta. Uz pomoć učiteljice imenuju stabla i grmove. Učiteljica pokazuje list, učenici prepoznaju i govore kojem stablu pripada. Trče do stabla kojem list pripada i grle ga da osjete povezanost s prirodom. |
| Potraga za životinjama | Učenici u skupinama promatraju i traže životinje koje imaju dom na tim stablima. Zajednički ih fotografiramo. |
| Pjevanje | Učenici u formaciji kruga pjevaju pjesmu o jeseni – Jesenska pjesma. Kretanje u krug uz pjevanje pjesme, pljeskanje ritma i doba. |
| Pogodi tko sam | Učenicima zalijepim na leđa papirić s pojmovima biljaka i životinja u parku, pomoću pitanja na koja ostali odgovaraju DA ili NE pogađaju tko su. |
| Samorefleksija | Palcem gore, ravno ili dolje učenici izražavaju kako su se osjećali za vrijeme sata. |